钦定古今图书集成/明伦汇编/官常典/第453卷 > 王嗣
## 钦定古今图书集成/明伦汇编/官常典/第453卷 > 王嗣

按《蜀志》本传：“嗣字承宗，犍为资中人也。其先延熙，世
以功德显著，举孝廉，稍迁西安围督、汶山太守，加安
远将军，绥集羌戎，咸悉归服，诸种素桀恶者皆来首
降，嗣待以恩信，时北境得以宁静。大将军姜维每出
北征羌戎，出马牛羊毡毦及义谷裨军粮，国赖其资。
迁镇军故领郡。后从维北征，为流矢所伤。数月卒。戎”
夷会葬，赠送数千人，号呼涕泣。嗣为人，美厚笃至，众
所爱信。嗣子及孙羌，戎见之如骨肉，或结兄弟，恩至
于此。